Nordjylland får det onsdag en anelse koldere end flere andre regioner.

Tirsdag markerede jævndøgnet overgangen til vinterhalvåret , men ikke desto mindre vil vi onsdag fortsat opleve temperaturer, der er en sommerdag værdig. Det oplyser TV2 Vejret . Flere steder i landet kan temperaturerne komme op på 22-24 grader. Her i Nordjylland må vi dog nøjes med maksimalt 17 grader og delvist overskyet på grund af fronter fra Nordsøen, der trænger sig på. Der kan også falde en smule regn af og til - mest sandsynligt mellem 14 og 17 i eftermiddag. Der vil være en svag vind fra sydvest. Tordsdag kan vi forvente et gedigent vejrskifte torsdag, der byder på blæst, regn og lavere temperaturer. Onsdag morgen begyndte tåget flere steder i Nordjylland. I Storaalborg advarede DMI morgentrafikken mod tæt tåge med en sigtbarhed på under 100 meter. Solen fik dog ved 9-tiden bugt med tågen, der nu er lettet overalt. Bornholm kan sætte ny varmerekord Et af de steder, hvor septembervarmen onsdag kan blive usædvanlig, er på Hammerodde på Bornholm, hvor en temperatur på over 23,4 grader vil udløse den højeste temperatur på denne tid af året siden september 1874. Det er ikke sikkert, at det bliver så varmt - men det kan ikke udelukkes. Onsdagens vejr i Nordjylland - fra TV2 Vejret: